[{"text_idx": "#000000", "text": "Ma ra\u0308a\u0308kisin septembris, et katsetasin LUMI uusi tooteid, aga kahest asjast ja\u0308i sootuks kirjutamata, seega ma nu\u0308u\u0308d parandaks selle vea, sest head kraami ei ole viisakas vaid enda teada ja\u0308tta."}, {"text_idx": "#000001", "text": "Ko\u0303ige esimesena hakkasingi ma muuseas toona kasutama LUMI Babyface meigieemaldajat. Seda lihtsal po\u0303hjusel, et kuna ma hakkasin tol hetkel paraleelselt Lendel kasutama riidest ma\u0308hkmeid, siis tundus kuidagi tobe enda meiki endiselt u\u0308hekordsete salfakatega maha vo\u0303tta ja need pa\u0308rast a\u0308ra visata. seda enam, et ma olin ma\u0308hkmelaariga kaasa saanud ka korduvkasutavaid meigilappe, millega hea jumestust eemaldada. Miks ma u\u0308ldse eelistasin neid salfakaid oli see, et mulle u\u0308ldiselt on sellised vedelad (ja eriti veel kreemi kujul) tulevad silmameigieemaldajad kuidagi liiga rasvased ja siis nad la\u0308hevad sulle silma ja siis sa oled poolpime ja ko\u0303ik silmaaugud kipitavad ja u\u0308ldse ei ole mul mingit imelist kogemust nendega olnud.Seda enam, et veekindel ripsmetus\u030cs\u030c ja minu ustav Adeni huulepulk ja\u0308a\u0308vad u\u0308ldiselt selliste meigieemaldajatele peale ja pa\u0308ris maha neid ei saa."}, {"text_idx": "#000002", "text": "Kes teab, ehk olen ma minevikus lihtsalt kehvasid tooteid proovinud, suure to\u0303ena\u0308osusega vast olengi, sest LUMI Babyface meigieemaldaja on va\u0308ga hea. Ei tea, kas see on koosto\u0308o\u0308s mu riidest meigieemalduslapiga vo\u0303i mis, aga sellega saan ma ko\u0303ik meigi nii lihtsalt maha, et pole mingit vaeva. Lo\u0303hnab nagu niidetud muru ja lisaks on piisavalt niisutav, et ei ja\u0308ta peale meigieemaldust nahka kuivaks, vaid isegi mo\u0303nusalt \u201ckreemitatuks\u201d, samas ei ole liiga rasvane, et oleks vastik tunne oma puhaste patjade vahele oma kleepuva na\u0308oga minna. Kuigi ma pean tunnistama, et ega ma ennast viimasel ajal oluliselt meigi ka, aga noh, ku\u0308llap varsti tulevad need ajad tagasi."}, {"text_idx": "#000003", "text": "Olen kasutama ja\u0308a\u0308nud ka LUMI taastavat na\u0308omaski (LINK). Mida ma selle kohta o\u0308elda oskan \u2013 see on ta\u0308iesti teistsugune, kui u\u0308kski teine mask, mida ma iial enne proovinud olen. Oma koostiselt ja olemuselt meenutab ta mulle rasvast na\u0308okreemi ja seda soovitataksegi kasutada siis, kui nahk tundub kuiv, elutu ja sa\u0308ratu. Ehk siis 100% niisutuspomm."}, {"text_idx": "#000004", "text": "Mask sobib ko\u0303ikidele nahatu\u0308u\u0308pidele ja on poore ahendava toimega, samas iga pa\u0308ev ma seda loomulikult ei kasutaks. Kes ikka iga pa\u0308ev na\u0308omaski teeks? Eile peale vanni panin maski na\u0308kku ja mo\u0303tlesin hiljem maha pesta, aga juhtus hoopis see, et na\u0308gu imes ko\u0303ik sisse ja polnudki enam miskit maha pesta. See juhtuvat siis, kui nahk eriliselt kuiv on. Naljakas, sest katsudes ta mulle eriliselt kuiv ei tundunud, aga ta\u0308na on muidugi ekstreemselt siidjas, nii et tore, et mask rohkem aru sai naha kehvast seisust, kui mina. Ma olin kohe nii ro\u0303o\u0303mus, et praegu na\u0308gu na\u0308gu katsudes kutsusin kohe Kardo, et ta ka mu po\u0303ske katsuks ja kiidaks ?"}, {"text_idx": "#000005", "text": "U\u0308ldse mo\u0303tlesin ma eile teha sellise enda \u201ckasimise\u201d pa\u0308eva ja selle puhul kasutasin vannitoakapist u\u0308ht koma teist ja avastasin, et LUMI hakkab tasapisi kappi u\u0308le vo\u0303tma. Na\u0308okreem, ka\u0308tekreem, meigieemaldi, pa\u0308evakreem. Ja ma pean tunnistama, et na\u0308iteks ka\u0308tekreemi kasutan ma vajadusel ka jalgadel, u\u0308kspa\u0308ev niisutasin ka ko\u0303hunahka, sest ei leindnud kohe paremat kreemi ja niiii su\u0308geles."}, {"text_idx": "#000006", "text": "U\u0308heso\u0303naga, mulle LUMI meeldib. Jah, see ei ole ko\u0303ige odavam lo\u0303bu, aga arvestades, et ko\u0303iki tooteid kulub nii va\u0308he, siis pikas plaanis pole u\u0308ldse vahet ka suvalise poekreemiga, mis oma to\u0308o\u0308d va\u0308hemalt minu meelest kunagi ei tee ja lo\u0303ppudelo\u0303puks sisaldab ka igast jama. Koodiga \u201cmallukas15\u201d saab ko\u0303ikidelt ta\u0308issuuruses toodetelt 15% alla! LUMI puhul on hea ka see, et kui suurt totsikut proovida ei raatsi, siis on neil kodukal lausa eraldi minitoodete kategooria, kus saab endale huvi pakkuvaid tooteid palju soodsamalt ja lihtsalt va\u0308iksemana osta."}, {"text_idx": "#000007", "text": "Veel u\u0308ks hea vo\u0303imalus LUMI toodetelt kokku hoida on osaleda ka nende o\u0308korestart iluna\u0308dalal SIIN. See ta\u0308hendab siis seda, et neil on na\u0308dal ta\u0308is u\u0308liha\u0308id pakkumisi ja soodustusi ja kingitusi. Et siis kui mingi toode huvi pakub, siis tasub seal lehel silma peal hoida. Ma ta\u0308pselt muidugi ei tea, mis pakkumised tulevad, sest muidu nad ei oleks ju u\u0308llatus, aga u\u0308ks on seal lehel va\u0308lja ka toodud: Ostes o\u0303rna LUMI Meigieemaldi \u201cBabyface\u201d ja Niisutava puhastuspiima (kokku 33 eur) saad kingiks uue prebiootilise LUMI Niisutusmaski \u201cHalo\u201d (36 eur). See on pa\u0308ris hea hinnaga kingitus, eksole."}]